走甩後試閘 嘉應獎昇配巴度贏閘
2024年05月31日 12:22
東網電視
更多新聞短片
「嘉應獎昇」配巴度贏出大閘。
嚟到5月最後一日，馬季就到尾場，加上受天氣影響，今朝晨操比較冷清，好多馬都係內圈踱步，唔係有好多馬落泥地快跳。另外，今朝亦有3組試閘，總共得21匹馬參加，當中包括喺星期一（27日），賀賢馬房走甩嘅「嘉應獎昇」。
「嘉應獎昇」今朝參加第3組試閘，同組對手包括呂健威「包裝天將」、韋達「天火同人」同埋蔡約翰「明心知遇」。結果「嘉應獎昇」喺巴度跨下以短馬頭優勢贏出呢組大閘，睇嚟星期一走甩馬對此駒無乜大影響。